Niubergas (Niujorkas)

Niubergas () – miestas Jungtinėse Amerikos Valstijose, Niujorko valstijos pietryčiuose, prie Hadsono upės, 93 km į šiaurę nuo Niujorko, kitapus upės nuo Bikono. Vystoma metalurgija, tekstilės, įrankių ir štampų, konstrukcinio plieno, plastiko produktų gamyba. Miestas yra aplinkinio regiono vaisių, pieno produktų prekybos bei platinimo centras. Prie miesto ekonominio augimo prisideda ir apylinkėse esantys naftos terminalai. Nuo 1930 m. veikia Maunt Sent Meri koledžas. 1750 m. statytas namas The Jonathan Hasbrouck House (generolo Džordžo Vašingtono būstinė) – lankytina istorinė vieta su muziejumi. Netoliese atkurta kontinentinės armijos žiemos stovykla New Windsor Cantonment ir išlikusi 1754 m. statyta generolo Henrio Nokso būstinė John Ellison House.Newburgh, New York. https://www.britannica.com. Nuoroda tikrinta 2026-02-20.
 Istorija 
kairėje|miniatiūra|240x240px|Miesto gatvė apie 1906 m. Šie pastatai nugriauti XX a. antrojoje pusėje, vykdant miesto atnaujinimo programas
Vietovėje iš europiečių pirmiausiai apsigyveno Pfalco vokiečiai (1709 m.). 1752 m. gyvenvietė tapo parapija ir pavadinta pagal vieną iš Niubergų Škotijoje. Gyvenvietėje buvo paskutinė generolo Džordžo Vašingtono būstinė; Amerikos revoliucijos metu tai buvo svarbi, strategiškame Hadsono upės slėnyje esanti vadavietė. Būtent čia Džordžas Vašingtonas atsisakė idėjos tapti karaliumi ir oficialiai panaikino kontinentinę armiją. 1800 m. suteiktas kaimo statusas, o 1865 m. tapo miestu. Prie ankstyvaus miesto augimo stipriai prisidėjo upių uostas. Jis buvo naudojamas XX a. banginių medžioklės bumo metu, taip pat kaip sustojimas iš Pensilvanijos į Naująją Angliją akmens anglį gabenantiems laivams.

 Gyventojai 
2020 m. JAV gyventojų surašymo duomenimis, mieste gyveno 52,28 % lotynoamerikiečių, 26,15 % afroamerikiečių, 16,75 % baltųjų, 3,07 % mišrios rasės, 0,85 % azijiečių, 0,69 % kitų rasių, 0,19 % indėnų ir 0,03 % Ramiojo vandenyno salų kilmės gyventojų.Newburgh city, New York. https://data.census.gov. Nuoroda tikrinta 2026-02-20.

 Šaltiniai 

Kategorija:Niujorko valstijos miestai